**[Srednja stručna sprema - opšte napomene za drugi stručni ispit](http://www.uzk.co.me/index.php?option=com_content&view=article&id=4849%3Astruni-ispit-za-rad-u-dravnim-organima&catid=36%3Anovosti&Itemid=18&lang=sr)**  **u oblasti obezbjeđenja pritvorenih i osuđenih lica**

Na osnovu Pravilnika o polaganju i načinu polaganja drugog stručnog ispita za rad u državnim organima („Službeni list Crne Gore", br. 77/20) Ministarstvo pravde je nadležno za polaganje drugog stručnog ispita u oblasti obezbjeđenja pritvorenih i osuđenih lica tako da kandidati prijave za polaganje drugog stručnog ispita dostavljaju Ministarstvu pravde.

***Drugi stručni ispit za III i IV nivo kvalifikacije obrazovanja polaže se po programu koji sadrži sljedeće predmete:***

**1.** Izvršenje kazni zatvora i vršenje poslova obezbjeđenja pritvorenih i osuđenih lica;

**2.** Upotreba sredstava prinude i tehnika samoodbrane

Pregled propisa i pravne literature za programe polaganja drugog stručnog ispita utvrdiće Ministarstvo pravde i objaviće na internet stranici.

Drugi stručni ispit polaže se pred Komisijom za polaganje drugog stručnog ispita u oblasti obezbjeđenja pritvorenih i osuđenih lica koju je obrazovao Ministar pravde.

Prijava za polaganje drugog stručnog ispita podnosi se Ministarstvu pravde najkasnije u roku od 7 dana od dana objavljivanja datuma, vremena i mjesta polaganja drugog stručnog ispita.

Uz prijavu, kandidat je dužan da Ministarstvu pravde dostavi dokaze o ispunjavanju uslova za polaganje drugog stručnog ispita:

Uvjerenje o završenom nivou i vrsti obrazovanja

Uvjerenje o potrebnom radnom iskustvu (najmanje jedna godina radnog iskustva)

Uvjerenje o položenom stručnom ispitu za rad u državnim organima

**Prijava za polaganja drugog stručnog ispita u oblasti obezbjeđenja pritvorenih i osuđenih lica se predaje u zatvorenoj koverti sa naznakom: "Prijava za polaganje drugog stručnog ispita u oblasti obezbjeđenja pritvorenih i osuđenih lica ", ime i prezime, broj telefona, mjesto prebivališta i adresa u pisarnici Ministarstva pravde, ulica Vuka Karadžića 3 Podgorica, radnim danima od 09 do 11 časova i od 12 do 14 časova ili putem pošte.**

O datumu, mjestu i vremenu polaganja drugog stručnog ispita, kandidati će biti obaviješteni putem internet stranice Ministarstva pravde (www.pravda.gov.me), najkasnije 20 (dvadeset) dana prije početka polaganja drugog stručnog ispita.

Troškovi polaganja drugog stručnog ispita za kandidate sa III i IV nivoom kvalifikacije obrazovanja iznose 37,55 eura.

Kandidat je dužan da dokaz o uplati dostaviti na uvid sekretaru komisije prije početka ispita. Kandidatu koji ne dostavi dokaz o uplati troškova polaganja drugog stručnog ispita neće se dozvoliti polaganje drugog stručnog ispita.

**Uplata troškova** za polaganje drugog stručnog ispita vrši se na račun Ministarstva pravde broj 832-1132-02 - svrha uplate: Naknada za polaganje drugog stručnog ispita u oblasti obezbjeđenja pritvorenih i osuđenih lica.

Sekretar komisije: Hajdana Radulović

kontakt telefon: 020/407-592

Linkovi:

[Prijava za polaganje drugog stručnog ispita](http://www.uzk.co.me/images/stories/dokumenti/1_STRUCNI%20ISPIT%202014/Prijava.docx)

[Informator za polaganje drugog stručnog ispita](http://www.uzk.co.me/images/stories/dokumenti/1_STRUCNI%20ISPIT%202014/Informator.pdf)

[Program polaganja drugog stručnog ispita u oblasti obezbjeđenja pritvorenih i osuđenih lica sa Pregledom propisa i pravnom literaturom](http://www.uzk.co.me/index.php?option=com_content&view=article&id=2253%3Ainfo-struni-ispit-2&catid=81%3Astruni-ispit&Itemid=219&lang=sr)

Pravilnik o polaganju i načinu polaganja drugog stručnog ispita za rad u državnim organima